П Р О Т О К О Л   № 8

от заседание на Комисия „Съдебна карта и натовареност на
прокурори и следователи" към Прокурорската колегия
на Висшия съдебен съвет,
проведено на 22.11.2021 г.

Днес, 22.11. 2021 г. (понеделник) от 13:00 часа се проведе заседание на Комисия „Съдебна карта и натовареност на прокурори и следователи" към Прокурорската колегия на ВСС, в състав:

ПРЕДСЕДАТЕЛ И  ЧЛЕН НА КОМИСИЯТА:	
ПЛАМЕН НАЙДЕНОВ   
ОГНЯН ДАМЯНОВ

От администрацията на Висшия съдебен съвет присъстват експертният сътрудник към комисията - Красимира Василева - началник отдел „ПОНД", дирекция „Правна" в АВСС.

Заседанието на комисията протече при предварително обявения и приет от комисията дневен ред:

1. Изменение на Правилата за определяне и изплащане на допълнителни възнаграждения на прокурори и следователи по реда на чл. 233, ал. 6, изречение първо от Закона за съдебната власт, приети от Прокурорската колегия на Висшия съдебен съвет с решение по Протокол № 37/03.11.2021 г.

2. Предложение във връзка с приетите от Прокурорската колегия на ВСС по протокол № 37/03.11.2021 г. Правила за определяне и изплащане на допълнителни възнаграждения на прокурори и следователи по реда на чл. 233, ал. 6, изр. първо от Закона за съдебната власт.

ПО ДНЕВНИЯ РЕД:

1.ОТНОСНО: Изменение на Правилата за определяне и изплащане на допълнителни възнаграждения на прокурори и следователи по реда на чл. 233, ал. 6, изречение първо от Закона за съдебната власт, приети от Прокурорската колегия на Висшия съдебен съвет с решение по Протокол № 37/03.11.2021 г.

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет

Р Е Ш И: 

1.	ПРЕДЛАГА НА ПРОКУРОРСКАТА КОЛЕГИЯ на ВСС досегашният текст на чл. 10, ал. 1, т.2 и т.3 от Правилата за определяне и изплащане на допълнителни възнаграждения на прокурори и следователи по реда на чл. 233, ал. 6, изречение първо от Закона за съдебната власт, да бъде изменен както следва:
„2. До 3 (три) основни месечни възнаграждения за прокурорите и следователите във високо натоварените органи;
 3. До 2 (две) основни месечни възнаграждения за прокурорите и следователите в натоварените органи.“
Мотиви: Размерът на допълнителното трудово  възнаграждение на прокурорите и следователите се определя с решение на прокурорската колегия на ВСС съгласно условията, регламентирани в чл.10, ал.1 от Правилата за определяне и изплащане на допълнителни възнаграждения на прокурори и следователи по реда на чл. 233, ал. 6, изр. първо от Закона за съдебната власт, приети с решение на Прокурорската колегия на ВСС по протокол № 37/03.11.2021 г. Съгласно чл.10, ал.1, т.1 от правилата, за прокурорите и следователите в изключително натоварените органи, размерът на допълнителното възнаграждение може да бъде определен до четири  основни месечни възнаграждения. За високо натоварените и натоварените органи, този размер е определен в до две, съответно в до едно основни месечни възнаграждения. При анализът на статистическите данни съгласно § 2 от правилата, както и предвид условията за определяне на прокуратурите и следствените отдели към окръжните прокуратури по групи натовареност, комисията констатира, че броят на основните месечни възнаграждения, предвиден при определяне размера на допълнителното трудово възнаграждение на трите категории органи, в съответствие с тяхната степен на натовареност, не е прецизно регламентиран. При прилагане на така приетата уредба, така например, биха възникнали ситуации, при които за една високо натоварена прокуратура ще се определи възнаграждение, в размер два пъти по-нисък от това на  изключително натоварена прокуратура. Същевременно, следва да се има предвид, че са налице случаи, при които високо натоварени прокуратури попадат в по-долната група по степен на натовареност, поради обстоятелството, че не отговарят единствено на един показател. Такъв подход би довел до несправедливо овъзмездяване на натовареността на тези органи. Тези констатации обуславят и мотивират така направеното предложение  на Комисия "Съдебна карта и натовареност на прокурори и следователи" към Прокурорската колегия на ВСС до Прокурорската колегия на ВСС.

2.ОТНОСНО: Предложение във връзка с приетите от Прокурорската колегия на ВСС по протокол № 37/03.11.2021 г. Правила за определяне и изплащане на допълнителни възнаграждения на прокурори и следователи по реда на чл. 233, ал. 6, изр. първо от Закона за съдебната власт.

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет

Р Е Ш И: 

1. ПРИЕМА изготвения анализ съгласно чл. 3 във вр. с § 2 от Правилата за определяне и изплащане на допълнителни възнаграждения на прокурори и следователи по реда на чл. 233, ал. 6, изр. първо от Закона за съдебната власт. 

2. ПРЕДЛАГА НА ПРОКУРОРСКАТА КОЛЕГИЯ на ВСС да ОПРЕДЕЛИ, на основание чл. 10, ал.1 и съгласно чл. 6, т.1-6 от Правилата, степен на натовареност на окръжните и районните прокуратури, както следва:

2.1. Изключително натоварени:
- Окръжна прокуратура – Русе;
- Окръжна прокуратура – Сливен;
- Окръжна прокуратура – Пловдив;
- Районна прокуратура – Ямбол;
- Районна прокуратура – Шумен;

2.2. Високо натоварени:
- Окръжна прокуратура – Благоевград;
- Окръжна прокуратура – Търговище;
- Окръжна прокуратура – Хасково;
- Окръжна прокуратура – София;
- Окръжна прокуратура – Ловеч;
- Окръжна прокуратура – Пазарджик;
- Окръжна прокуратура – Плевен;
- Окръжна прокуратура – Бургас;
- Окръжна прокуратура – Ст.Загора;
- Окръжна прокуратура – Шумен;
- Окръжна прокуратура – Монтана;
- Окръжна прокуратура – Разград;
- Окръжна прокуратура – Кюстендил;
- Окръжна прокуратура – Кърджали;
- Софийска градска прокуратура;
- Окръжна прокуратура – Габрово;
- Районна прокуратура – Сливен;
- Районна прокуратура – Пловдив;
- Районна прокуратура – Силистра;
- Районна прокуратура – Видин;
- Районна прокуратура – Добрич;
- Районна прокуратура – Самоков;
- Районна прокуратура – Русе;
- Софийска районна прокуратура;
- Районна прокуратура – Пазарджик;
- Районна прокуратура – Ст.Загора;
- Районна прокуратура – Търговище;
- Районна прокуратура – Монтана;
- Районна прокуратура – Хасково;
- Районна прокуратура – Враца;
- Районна прокуратура – Кърджали;
- Районна прокуратура – Ихтиман;

2.3. Натоварени:
- Военно-окръжна прокуратура – София; 
- Военно-окръжна прокуратура – Пловдив;
- Военно-окръжна прокуратура – Сливен;
- Окръжна прокуратура – В.Търново;
- Окръжна прокуратура – Смолян;
- Окръжна прокуратура – Силистра;
- Окръжна прокуратура – Видин;
- Окръжна прокуратура – Пловдив;
- Окръжна прокуратура – Сливен;
- Окръжна прокуратура – Враца;
- Окръжна прокуратура – Ямбол;
- Окръжна прокуратура – Перник; 
- Окръжна прокуратура – Добрич;
- Окръжна прокуратура – Варна;
- Районна прокуратура – Варна;
- Районна прокуратура – Плевен;
- Районна прокуратура – Сливница;
- Районна прокуратура – Благоевград;
- Районна прокуратура – Габрово;
- Районна прокуратура – Кюстендил;
- Районна прокуратура – Ловеч;
- Районна прокуратура – Своге;
- Районна прокуратура – Разград;
- Районна прокуратура – Бургас;
- Районна прокуратура – Перник;
- Районна прокуратура – Ботевград;
- Районна прокуратура – Етрополе;
- Районна прокуратура – Смолян;
- Районна прокуратура – В.Търново;
- Районна прокуратура – Костинброд;
- Районна прокуратура – Пирдоп;

3. ПРЕДЛАГА НА ПРОКУРОРСКАТА КОЛЕГИЯ на ВСС да ОПРЕДЕЛИ, на основание чл. 10, ал.1 и съгласно чл. 7, т.1-5 от Правилата, степен на натовареност на окръжните следствени служби при окръжните прокуратури, както следва:

3.1. Изключително натоварени:
- Окръжен следствен отдел в Окръжна прокуратура – София;
- Окръжен следствен отдел в Окръжна прокуратура – Благоевград;
- Окръжен следствен отдел в Окръжна прокуратура – Силистра;

3.2. Високо натоварени:
- Окръжен следствен отдел в Окръжна прокуратура – Русе;
- Окръжен следствен отдел в Окръжна прокуратура – В.Търново;
- Окръжен следствен отдел в Окръжна прокуратура – Бургас;
- Окръжен следствен отдел в Окръжна прокуратура – Пловдив;
- Окръжен следствен отдел в Окръжна прокуратура – Враца;
- Окръжен следствен отдел в Окръжна прокуратура – Ямбол;
- Окръжен следствен отдел в Окръжна прокуратура – Сливен;
- Окръжен следствен отдел в Окръжна прокуратура – Кърджали;
- Окръжен следствен отдел в Окръжна прокуратура – Монтана;
- Окръжен следствен отдел в Окръжна прокуратура – Ст.Загора;
- Окръжен следствен отдел в Окръжна прокуратура – Разград;
- Окръжен следствен отдел в Окръжна прокуратура – Габрово;
- Окръжен следствен отдел в Окръжна прокуратура – Добрич;

3.3. Натоварени:
- Окръжен следствен отдел в Окръжна прокуратура – Перник;
- Окръжен следствен отдел в Окръжна прокуратура – Търговище;
- Окръжен следствен отдел в Окръжна прокуратура – Варна;
- Окръжен следствен отдел в Окръжна прокуратура – Кюстендил;
- Окръжен следствен отдел в Окръжна прокуратура – Хасково;
- Окръжен следствен отдел в Окръжна прокуратура – Смолян;
- Следствен отдел в Софийска градска прокуратура; 
- Окръжен следствен отдел в Окръжна прокуратура – Плевен;
- Окръжен следствен отдел в Окръжна прокуратура – Видин;

4. ПРЕДЛАГА НА ПРОКУРОРСКАТА КОЛЕГИЯ на ВСС да ОПРЕДЕЛИ, на основание на основание чл. 10, ал.1 и съгласно чл. 8, т.1-2 от Правилата, степен на натовареност на апелативните прокуратури, както следва:

 Изключително натоварени:
- Апелативна прокуратура – София;
- Апелативна прокуратура - В.Търново;
- Апелативна прокуратура – Пловдив;

5. ПРЕДЛАГА НА ПРОКУРОРСКАТА КОЛЕГИЯ на ВСС да ОПРЕДЕЛИ, на основание чл. 9, ал. 4 от Правилата и по предложение на главния прокурор на Република България, степен на натовареност на ВКП, ВАП и НСлС, както следва:

 Изключително натоварени:
- Върховна касационна прокуратура;
- Върховна административна прокуратура;
- Национална следствена служба;

6. ПРЕДЛАГА НА ПРОКУРОРСКАТА КОЛЕГИЯ на ВСС да ОПРЕДЕЛИ, на основание чл. 10, ал.1 от Правилата, размер на допълнително трудово възнаграждение, както следва:

6.1. Допълнително трудово възнаграждение за прокурорите и следователите в изключително натоварените органи в размер на 2,7 (две цяло и седем) основни месечни възнаграждения;
6.2. Допълнително трудово възнаграждение за прокурорите и следователите във високо натоварените органи в размер на 2,3 (две цяло и три) основни месечни възнаграждения;
6.3. Допълнително трудово възнаграждение за прокурорите и следователите в натоварените органи в размер на 1,5 (едно цяло и пет) основни месечни възнаграждения;

Мотиви: Съгласно Правилата за определяне и изплащане на допълнителни възнаграждения на прокурори и следователи по реда на чл. 233, ал. 6, изр. първо от Закона за съдебната власт, приети с решение на Прокурорската колегия на ВСС по протокол № 37/03.11.2021 г. критериите, по които се определя степента на натовареност, са диференцирани за прокурори в районните и окръжните прокуратури, за следователи в следствените отдели към окръжните прокуратури, за прокурори в апелативните прокуратури, а степента на натовареност на ВКП, ВАП, НСлС се определя от Прокурорската колегия на ВСС, по предложение на главния прокурор на Република България. 
Съгласно чл. 9, ал. 2 от Правилата за определяне и изплащане на допълнителни възнаграждения на прокурори и следователи по реда на чл. 233, ал. 6, изр. първо от Закона за съдебната власт, изключително натоварени са органите, които по всички критерии, посочени в чл. 6, чл.7 и чл.8  имат степен на натовареност над средното ниво за страната. Високо натоварени са органите, които са над средното ниво за страната по три и повече показатели. Органите, които са по един и повече показатели над средното за страната ниво се приемат за натоварени. По отношение на ВКП, ВАП и НСлС, тяхната натовареност се определя от Прокурорската колегия на ВСС, по предложение на главния прокурор на Република България.
Като изключително натоварени, според анализа и съответните критерии, се очертават три окръжни прокуратури – ОП-Русе, ОП-Сливен и ОП-Пловдив и две районни прокуратури – РП-Ямбол и РП-Шумен. Изключително натоварени са три следствени отдели, а именно тези в ОП – София, в ОП-Благоевград и в ОП-Силистра. Апелативните прокуратури, които по всички показатели имат степен на натовареност над средната за страната също са три -  АП – София, АП - В.Търново и АП – Пловдив.
Съгласно критериите за високо натоварени органи, сред тях попадат 16 районни и 16 окръжни прокуратури, 13 следствени отдела, както и предложените от главния прокурор ВКП, ВАП и НСлС. Нито една от апелативните прокуратури не попада в тази група по степен на натовареност.
Сред натоварените органи, съгласно правилото по чл.9, ал.2, т.3 от Правилата, попадат 12 окръжни прокуратури, в това число и военно-окръжните прокуратури, 17 районни прокуратури и 10 следствени отдела към окръжните прокуратури.
По отношение размерът на допълнителното трудово възнаграждение, той е предложен за трите категории органи, съобразно степента им на натовареност, на основание разпоредбата на чл.10, ал.1 от Правилата и в съответствие с определените в т.1, т.2 и т.3 от цитираната разпоредба параметри. 

7. ИЗПРАЩА, съгласно чл. 11 от Правилата за определяне и изплащане на допълнителни възнаграждения на прокурори и следователи по реда на чл. 233, ал. 6, изр. първо от Закона за съдебната власт, решението на комисията на комисия “Бюджет и финанси” към Пленума на Висшия съдебен съвет, за съгласуване, с оглед финансовото обезпечение за допълнителните възнаграждения на прокурорите и следователите по реда на чл. 233, ал. 6, изр. първо от Закона за съдебната власт.

8. ВНАСЯ предложенията за определяне на степента на натовареност и размера на допълнителното трудово възнаграждение в заседанието на Прокурорската колегия на ВСС, насрочено на 23.11.2021 год., за разглеждане  и произнасяне.

	ПРЕДСЕДАТЕЛ
					НА КСКНПС:      /п/
								ПЛАМЕН НАЙДЕНОВ